PATVIRTINTA

Pagėgių savivaldybės Pagėgių lopšelio-darželio direktoriaus 2022 m. gruodžio 30 d.

įsakymu Nr. V-50

**PGĖGIŲ SAVIVALDYBĖS PAGĖGIŲ LOPŠELIS-DARŽELIS**

**KORUPCIJOS PREVENCIJOS PROGRAMA 2023–2025 METAMS**

**I SKYRIUS**

**BENDROSIOS NUOSTATOS**

1. Pagėgių savivaldybės Pagėgių lopšelio-darželio (toliau – Įstaiga) Korupcijos prevencijos programos (toliau – Programa) paskirtis – užtikrinti ilgalaikę, veiksmingą ir kryptingą korupcijos prevenciją ir kontrolę Įstaigoje.

2. Programos misija – šalinti prielaidas korupcijai Įstaigoje atsirasti ir plisti.

3. Programa parengta vadovaujantis Lietuvos Respublikos Korupcijos prevencijos įstatymu 2002 m. gegužės 28d. Nr. IX-904 (Nauja redakcija nuo 2022-01-01), Lietuvos Respublikos nacionaline kovos su korupcija 2015–2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537ir kitais teisės aktais, reglamentuojančiais korupcijos prevencijos veiklą.

4. Programa siekiama paskatinti visuomenę aktyviai reikšti nepakantumą korupcijai.

5. Korupcijos prevencija įgyvendinama vadovaujantis šiais principais:

5.1.teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų;

5.2. visuotinio privalomumo – korupcijos prevencijos subjektais gali būti visi asmenys;

5.3. pastovumo – korupcijos prevencijos priemonių veiksmingumo užtikrinimas.

6.Programoje vartojamos sąvokos:

6.1. **korupcija** – bet koks asmenų, dirbančių įstaigoje elgesys, neatitinkantis jiems suteiktų įgaliojimų ar teisės aktuose nustatytų elgesio standartų, ar kitokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

6.2. **korupcinio pobūdžio nusikalstama veika** – kyšininkavimas, papirkimas, kita nusikalstama veika, jei ji padaryta teikiant viešąsias paslaugas bei siekiant naudos sau ar kitiems: piktnaudžiavimas tarnybine padėtimi ar oficialiais įgaliojimais, dokumentų klastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kitos veikos, kurių metu siekiama ar reikalaujama kyšio, papirkimo;

6.3. **korupcijos prevencija** – korupcijos priežasčių, sąlygų atskleidimas ir šalinimas sudarant bei įgyvendinant atitinkamą priemonių sistemą;

7. Kitos vartojamos sąvokos atitinka Lietuvos Respublikos Korupcijos prevencijos įstatyme ir kituose teisės aktuose apibrėžtas sąvokas.

8. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę lopšelio-darželio darbuotojų, dirbančių pagal galiojančias darbo sutartis, veiklą.

9. Programos strateginės kryptys – korupcijos prevencija, antikorupcinis švietimas ir informavimas.

10. Programos įgyvendinimą koordinuoja ir kontroliuoja Įstaigos direktoriaus paskirtas asmuo.

11. Programa parengta 3 (trijų) metų laikotarpiui.

**II SKYRIUS**

**KORUPCIJOS PASIREIŠKIMO TIKIMYBĖ**

12. Veiklos sritys, kuriose galimas korupcijos pasireiškimas:

12.1. vaikų priėmimas į ikimokyklinio ir priešmokyklinio ugdymo grupes;

12.2. lėšų, deleguotų iš valstybės, savivaldybės biudžeto, tėvų 1,2% pajamų tikslinis panaudojimas;

12.3. viešieji pirkimai;

12.4. darbuotojų personalo formavimas;

12.5. pažeidimų nustatymas, protokolų surašymas ir nuobaudų skyrimas.

12.6. atliekant paslaugų teikimo funkcijas (sudarant ugdymo grupes).

**III SKYRIUS**

**PROGRAMOS TIKSLAS IR UŽDAVINIAI**

13. Programos tikslas – aiškintis galimas korupcijos pasireiškimo priežastis ir šalinti jas, užtikrinti skaidresnę ir veiksmingesnę įstaigos bei darbuotojų veiklą.

14. Programos uždaviniai:

14.1. užtikrinti efektyvų numatytų priemonių įgyvendinimą ir administravimą;

14.2. siekti, kad sprendimų priėmimo procesai būtų skaidrūs, atviri ir prieinami visai bendruomenei;

14.3. didinti antikorupcinio švietimo ir antikorupcinės kultūros sklaidą;

14.4. įgyvendinti neišvengiamos atsakomybės už neteisėtus veiksmus principą;

14.5.informuoti apie galimas korupcines veiklas ir paviešinti nustatytus korupcijos atvejus;

14.6. vykdyti korupcijos prevenciją ir kontrolę įstaigoje atsižvelgiant į pasikeitusias aplinkybes ir poreikį;

14.7. tobulinti personalo kvalifikaciją korupcijos prevencijos srityje.

**IV SKYRIUS**

**KORUPCIJOS ATVEJŲ TYRIMAS**

15. Sudaryti sąlygas darbuotojams anonimiškai pranešti įstaigos vadovybei savo įtarimus dėl galimos korupcinio pobūdžio nusikalstamos veiklos.

16. Tirti ir analizuoti gaunamus skundus, prašymus, pareiškimus, vertinti ir rengti siūlymus dėl korupcijos prevencijos priemonių įgyvendinimo tobulinimo.

17.Gavus informaciją dėl galimų korupcinių veiklų, turinčių veiklos požymių, nedelsiant informuoti įstaigos vadovą, įstaigos steigėją ir nustatyta tvarka pranešti STT.

**V SKYRIUS**

**PROGRAMOS ĮGYVENDINIMAS**

18. Programos uždaviniams įgyvendinti sudaromas korupcijos prevencijos planas, kuris nustato priemones, jų vykdymo terminus bei vykdytojus. Planas neatskiriama programos dalis (1 priedas).

19. Programoje numatytas priemones įgyvendina direktorius ir priemonių plane numatyti vykdytojai.

20. Programos įgyvendinimo priežiūrą bei kontrolę vykdo asmuo, atsakingas už korupcijos prevenciją ir kontrolę.

**VI SKYRIUS**

**BAIGIAMOSIOS NUOSTATOS**

21. Programa skelbiama įstaigos internetinėje svetainėje https://darzelis.pagegiai.lm.lt/.

22. Korupcinė situacija vertinama bei priemonių planas peržiūrimi kas treji metai. Esant būtinybei, programa gali būti papildoma.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pagėgių savivaldybės

Pagėgių lopšelio-darželio

2023-2025 metų korupcijos prevencijos

programos 1 priedas

**PAGĖGIŲ SAVIVALDYBĖS PAGĖGIŲ LOPŠELIS-DARŽELIS**

**2023-2025 METŲ KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS**

|  |  |  |  |  |
| --- | --- | --- | --- | --- |
| **Eil.**  **Nr.** | **Priemonės pavadinimas** | **Vykdymo**  **laikas** | **Vykdytojai** | **Numatomi**  **rezultatai** |
| 1. | Skelbti korupcijos prevencijos programą ir jos įgyvendinimo planą bei jų pakeitimus įstaigos internetinėje svetainėje | Nuolat | Asmuo, atsakingas už korupcijos prevenciją ir kontrolę. | Įstaigos bendruomenė supažindinta su korupcijos prevencijos programa |
| 2. | Viešai skelbti informaciją apie laisvas darbo vietas | Pagal poreikį | Direktorius | Skaidriai vykdomas darbuotojų priėmimas, krūvių paskirstymas |
| 3. | Viešai skelbti informaciją apie numatomus viešuosius pirkimus. | Nuolat | Viešųjų pirkimų organizatoriai | Užtikrintas viešumas |
| 4. | Paramos lėšas naudoti įstaigos tarybos pritarimu | Nuolat | Direktorius | Skaidriai, pagal poreikį naudojamos lėšos. |
| 5. | Vaikų priėmimą į lopšelį – darželį, grupių komplektavimą vykdyti steigėjo nustatyta tvarka. | Nuolat | Direktorius | Tinkamai įgyvendinti Pagėgių savivaldybės tarybos, administracijos sprendimai |
| 6. | Įstaigos biudžeto lėšas naudoti pagal patvirtintas sąmatas | Nuolat | Direktorius | Tinkamai, tikslingai naudojamos biudžeto lėšos. |
| 7. | Teikti viešai ir periodiškai finansines ataskaitas | Kas ketvirtį | Direktorius | Pateikta vieša informacija apie lėšų naudojimą. |
| 8. | Peržiūrėti darbuotojų pareigybių aprašus ir esant būtinybei įtraukti antikorupciniu požiūriu svarbias nuostatas bei atsakomybės priemones. | 1 kartą metuose | Direktorius | Didinama darbuotojų atsakomybė |
| 9. | Įstaigos vadovo metinę veiklos ataskaitą pristatyti lopšelio-darželio tarybai, skelbti įstaigos internetinėje svetainėje | Kasmet | Direktorius | Pateikta vieša ataskaita apie įstaigos ugdomąją, ūkinę, finansinę veiklą. |
| 10. | Teikti privačių interesų deklaracijas. | Kartą per metus | Asmuo, atsakingas už korupcijos prevenciją ir kontrolę. | Užkirstas kelias kilti interesų konfliktams bei plisti korupcijai. |
| 11. | Nagrinėti gautus skundus, pareiškimus, siūlymus dėl galimų korupcijos atvejų. | Gavus skundą, pareiškimą ar siūlymą | Direktorius | Mažėja korupcijos galimybė įstaigoje |
| 12. | Bendradarbiauti su korupcijos prevenciją vykdančiomis institucijomis | Esant būtinybei | Asmuo, atsakingas už korupcijos prevenciją ir kontrolę. | Geriau užtikrinama korupcijos prevencija |
| 13. | Vykdyti antikorupcinį švietimą įstaigoje. | Nuolat | Asmuo, atsakingas už korupcijos prevenciją ir kontrolę. | Didinamas antikorupcinis sąmoningumas, nepakantumas korupcijai. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_